stanford-oval/wikipedia huggingface dataset:
Colossus-luokka (lentotukialus)
Alusten kohtalot

Luokan aluksista muutettiin jo rakennusvaiheessa huoltotukialuksiksi HMS Perseus (ex- HMS Edgar) ja HMS Pioneer (ex-HMS Mars). Samoin monet aluksista siirtyivät muiden maiden hallintaan sodan päätyttyä.
HMS Colossus myytiin Ranskaan 1946 ja nimettiin FS Arromanchesiksi. HMS Venerable myytiin Alankomaille 1948 ja nimettiin Hr. Ms. Karel Doormaniksi. HMS Vengeance oli lainassa Australialla 1952–1955, ja alus myytiin 1956 Brasilialle ja nimettiin NAeL Minas Geraisiksi. HMS Warrior oli lainassa Kanadalla 1946–1948, ja alus myytiin 1958 Argentiinalle ja nimettiin ARA Independenciaksi.
HMS Conqueror (1881)

| HMS Conqueror |
| --- | --- |
 HMS Conqueror

Aluksen vaiheet
Rakentaja:  Chathamin telakka
Kölinlasku:  28. huhtikuuta 1879
Laskettu vesille:  8. syyskuuta 1881
Palveluskäyttöön:  maaliskuu 1886
Loppuvaihe:  romutettu 1907
Tekniset tiedot
Uppouma:  6 000 t
Pituus:  87,8 m
Leveys:  18 m
Syväys:  6,7 m
Koneteho:  4 500 ihp
Nopeus:  14 solmua
Miehistöä:  330
Aseistus
Aseistus:  4 × 12" BL -tykkiä 4 × 6" BL -tykkiä 7 × QF 6 naulan -tykkiä 6 × torpedoputkea
HMS Conqueror oli Britannian kuninkaallisen laivaston vuonna 1881 vesillelaskettu Conqueoror-luokan ironclad-taistelulaiva.
Valmistus

Alus tilattiin Chathamin telakalta, missä köli laskettiin 28. huhtikuuta 1879. Alus laskettiin vesille 8. syyskuuta 1881 ja se valmistui maaliskuussa 1886.
Palvelus

Alus romutettiin vuonna 1907.
Condate (Britannia)

| Condate> Sijainti |
| --- | --- |
 Condate
Koordinaatit:  53°15′33″N, 2°31′2″W
Valtio:  Iso-Britannia
Paikkakunta:  Northwich, Cheshire West and Chester, Cheshire, Luoteis-Englanti, Englanti
Historia
Tyyppi:  kaupunki
Ajanjakso:  70-luku jaa.–
Kulttuuri:  antiikki
Valtakunta:  Rooman valtakunta
Alue:  Britannia
Provinssi:  Britannia
Infobox OKNimi-testi OK: 
Condate oli antiikin aikainen kaupunki Britanniassa nykyisen Englannin alueella. Se sijaitsi nykyisen Northwichin kaupungin paikalla.
Maantiede

Condate sijaitsi roomalaisen Britannian ja myös nykyisen Englannin länsiosissa nykyisten Weaver- ja Dane-jokien yhtymäkohdassa. Kaupunki oli Watling Street -nimellä tunnetun roomalaisen tien varrella suunnilleen Devan ja Mamuciumin puolivälissä. Reitti esiintyy Itinerarium Antonini Augustissa, jonka mukaan etäisyys Condaten ja Mamuciumin välillä oli 18 roomalaista mailia eli noin 27 kilometriä ja Condaten ja Devan välillä 20 roomalaista mailia eli noin 30 kilometriä. Condate esiintyy myös Ravennan kosmografiassa. Condaten itäpuolelta kulki nykyisin nimellä King Street tunnettu tie. Kaupungin tarkka sijainti oli epäselvä vielä 1800-luvulla. Se sijoitettiin aiemmin joskus Congletoniin ja joskus Kindertoniin.
Historia

Condate sai alkunsa linnoituksesta, joka perustettiin Flaviusten aikana 70-luvulla jaa. Sen nimi on kelttiläistä alkuperää ja tarkoittaa sen maantieteelliseen sijaintiin viitaten jokien yhtymäkohtaa. Linnoitus hylättiin 100-luvun alussa ja asutettiin uudelleen Hadrianuksen (hallitsi 117–138) aikana. Lopullisesti linnoitus hylättiin noin vuonna 140. Paikka säilyi kuitenkin asuttuna tämän jälkeenkin. Condatessa harjoitettiin sen muun lähiseudun tavoin suolantuotantoa. Paikalla on suoritettu arkeologisia kaivauksia 1960-luvulla.
Rakennukset ja löydökset

Kaupungin paikalta on löydetty muun muassa linnoitteiden sekä puusta tehtyjen talojen ja keramiikkauunien jäänteitä.
Eric Cornell

| Eric Cornell |
| --- | --- |
 Eric Cornell vuonna 2015.
Henkilötiedot
Syntynyt: 19. joulukuuta 1961 (ikä 62) Palo Alto, Yhdysvallat
Kansalaisuus:   Yhdysvallat
Koulutus ja ura
Tutkinnot:  Stanfordin yliopisto MIT
Instituutti:  Coloradon yliopisto
Tutkimusalue:  fysiikka
Palkinnot:   Nobelin fysiikanpalkinto (2001)
Aiheesta muualla
experts.colorado.edu/display/fisid_100112
Eric Allin Cornell (s. 19. joulukuuta 1961) on yhdysvaltalainen fyysikko. Hän oli yhdessä Carl Wiemanin kanssa ensimmäisiä, jotka onnistuivat syntetisoimaan Bosen–Einsteinin kondensaatin vuonna 1995. Tästä saavutuksesta Cornell sai yhdessä Wiemanin ja ryhmänsä vetäjän Wolfgang Ketterlen kanssa Nobelin fysiikanpalkinnon vuonna 2001.
Cornel syntyi Palo Altossa, mutta kasvoi Massachusettsin Cambridgessa, missä hänen isänsä työskenteli MIT:ssä. Hän opiskeli Stanfordin yliopistossa ja työskenteli jo opiskeluaikana sen kiihdytinlaboratoriossa. Väitöstyönsä hän teki MIT:ssä, ja vuonna 1992 hän aloitti työt Coloradon yliopistossa.
1990-luvun alkuvuosina Cornell alkoi kehittää menetelmiä Bosen–Einsteinin kondensaatin syntetisoimiseksi. Tämän kondensaatin olemassaolon olivat ennustaneet noin 70 vuotta aikaisemmin Albert Einstein ja Satyendra Bose. Se on tila, jossa atomit on jäähdytetty niin hidasliikkeisiksi, että ne käyttäytyvät kuin yksi atomia paljon suurempi kvanttiyksikkö. Vuonna 1995 Cornell yhdessä Wiemanin kanssa käytti laser- ja magneettimenetelmiä hidastaakseen, pyydystäkseen ja jäähdyttääkseen kaksituhatta rubidium-atomia.
Cornellin tulokset auttavat tiedeyhteisöä ymmärtämään fysiikan lakeja ja etsimään mahdollisia käytännön sovelluksia Bosen-Einsteinin kondensaatille.
Corvus (ase)

Corvus asennettuna roomalaiseen viisisoutuun
Corvus (suom. korppi) oli roomalaisten käyttämä entraussilta laivoissa ensimmäisen puunilaissodan aikana Karthagoa vastaan.
Sodan sytyttyä roomalaisten laivojen miehistöillä ei ollut samanlaista kokemusta merisodankäynnistä kuin karthagolaisilla. Tämä teki roomalaisista laivoista tehottomia vihollisia vastaan, joten kehitettiin uusi ase, jonka tarkoitus oli pakottaa vihollinen taistelemaan roomalaisten ehdoilla.
Corvus, eli korppi koostui pyörivästä kävelysillasta jonka päähän oli isketty järeä piikki. Tämä uudentyyppinen entraussilta iskettiin vihollisen kansilankkuihin kiinni, jonka jälkeen roomalaiset merisotilaat valtasivat aluksen. Karthagolaislaivojen oli mahdotonta paeta corvuksen otteesta, ja he kärsivätkin tappion yksi toisensa jälkeen lähtien Mylain taistelusta vuonna 260 eaa. jolloin Gaius Duilius voitti Rooman ensimmäisen meritaistelun. Karthagolaiset koettivat kehittää vastatoimia, he esimerkiksi heittivät siltaa pitkin palavaa öljyä ja yrittivät rikkoa niitä lyijypainoilla. He myös koettivat iskeä roomalaisia perään, minne korppi ei ulottunut. Roomalaiset vastasivat rakentamalla pitempiä ja samalla korkeampia korppeja, joihinkin laivohin asennettiin jopa kaksi.
Roomalaiset hylkäsivät corvuksen jo ennen sodan loppua sen aiheuttaman korkean painopisteen takia. Ainakin kaksi laivastoa menetettiin myrskyissä vuosina 255 ja 253 eaa. Corvus kuitenkin antoi roomalaisille arvokasta kokemusta merisodankäynnistä useiden merivoittojen siivellä. Corvus korvattiin harpagolla, naara-ankkureita ampuvalla ballistalla. Naarat, joihin oli kiinnitetty köydet, ammuttiin vihollislaivaan ja tämä vedettiin sitten oman aluksen viereen, jolloin se voitiin entrata.
Commando (elokuva)

| Commando |
| --- | --- |

Ohjaaja:  Mark L. Lester
Käsikirjoittaja:  Jeph Loeb Matthew Weisman
Tuottaja:  Joel Silver
Säveltäjä:  James Horner
Kuvaaja:  Matthew F. Leonetti
Leikkaaja:  Glenn Farr
Pääosat:  Arnold Schwarzenegger Alyssa Milano Vernon Wells Rae Dawn Chong
Valmistustiedot
Valmistusmaa:  Yhdysvallat
Tuotantoyhtiö:  20th Century Fox
Levittäjä:  InterCom Netflix
Ensi-ilta:   4. lokakuuta 1985  20. joulukuuta 1985
Kesto:  88 minuuttia
Alkuperäiskieli:  englanti
Budjetti:  10 000 000 dollaria
Tuotto:  58 491 000 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Commando on vuonna 1985 ensi-iltansa saanut, Mark L. Lesterin ohjaama toimintaelokuva, jossa pääosassa on Arnold Schwarzenegger.
Elokuvan ensi-ilta oli Yhdysvalloissa 4. lokakuuta 1985 1 495 kankaalla. Elokuva tuotti 57 miljoonaa dollaria maailmanlaajuisesti. Useissa maissa se sai K-18-leiman. Ruotsissa 90-minuuttinen elokuva esitettiin leikattuna 75-minuuttisena. Arvioiden mukaan Schwarzeneggerin roolihahmo tappaa 88 elokuvassa kuolevista 110 henkilöstä, osan suomalaisella Valmet M78 -automaattikiväärillä. Aikoinaan elokuvan sanottiin kopioivan Rambo-elokuvia.
Tarina

Eläkkeellä olevan kommandon John Matrixin (Arnold Schwarzenegger) tytär Jenny (Alyssa Milano) kaapataan. Kaappauksen takana on Val Verden presidentiksi haluava Arius (Dan Hedaya). Kaappauksessa on mukana myös kuolemansa lavastanut entinen palkkasotilas Bennett (Vernon Wells), jonka Matrix uskoi kuolleen. Nyt Bennett hautoo kostoa Matrixille, koska Matrix erotti tämän. Ariuksen vaatimuksena on että Matrix tappaisi Val Verden nykyisen presidentin. Tämän tehtyään Matrix saisi tyttärensä takaisin.
Matrix laitetaan lentokoneeseen Val Verdeen. Matrix pakenee koneesta ja lähtee seuraamaan Sullya (David Patrick Kelly), joka on mukana Jennyn kaappauksessa. Matrixin mukaan tulee lentoemäntä Cindy (Rae Dawn Chong). Lopulta Matrix saa Sullyn kiinni ja vaatii tietoja tyttärensä olinpaikasta. Lopuksi Matrix eliminoi Sullyn.
Matrix saa selville missä Ariuksen päämaja on. Hän menee sinne hyvin aseistautuneena. Arius saa tietää että Matrix on paennut lentokoneesta, joten hän käskee Bennetiä tappamaan Jennyn. Jenny on kuitenkin päässyt pakoon huoneesta, jossa hän on ollut vankina. Bennett lähtee perään. Matrix taistelee Ariuksen sotilaita vastaan. Matrix kohtaa myös aseistautuneen Ariuksen. Matrix onnistuu ampumaan Ariuksen. Sen jälkeen hän kohtaa Bennetin, jolla on Jenny vankina. Matrix ja Bennett ottavat yhteen, jonka päätteeksi Matrix tappaa Bennetin.
Elokuvan lopussa Matrix, Jenny ja Cindy nousevat lentokoneeseen ja lähtevät saarelta.
Näyttelijät

| 0 | 1 | 2 |
| --- | --- | --- |
|  Arnold Schwarzenegger  | … |  John Matrix   |
|  Alyssa Milano  | … |  Jenny Matrix   |
|  Vernon Wells  | … |  Bennett   |
|  Rae Dawn Chong  | … |  Cindy   |
|  Dan Hedaya  | … |  Arius  |
|  David Patrick Kelly  | … |  Sully   |
|  Bill Duke  | … |  Cooke  |
|  James Olson  | … |  Kenraali Kirby   |
Arvioita

Video-oppaassa vuodelta 1994 Bello Romano kutsuu elokuvaa sarjakuvamaiseksi rutiinitoiminnaksi ja antaa sille kolme tähteä viidestä, mikä vastaa sanallista arviota ”hyvä”. Tv-maailma-lehdessä vuonna 2024 Onnimanni Liukkonen antoi uskottavuudesta piittaamattomalle ja Schwarzeneggerin hahmolle itseironista särmää tuoneelle elokuvalle niinikään kolme tähteä viidestä.
Aiheesta muualla

Commando Internet Movie Databasessa (englanniksi)
Franco Columbu

Franco Columbu
Franco Columbu (7. elokuuta 1941 Ollolai, Sardinialähde? – 30. elokuuta 2019) oli italialais-yhdysvaltalainen kehonrakentaja ja näyttelijä. Hän oli noin 165 sentin pituinen ja painoi noin 90 kiloa.
Franco Columbu aloitti urheilu-uransa nyrkkeilijänä ja siirtyi myöhemmin voimanostajaksi ja kehonrakentajaksi, jonka aikana hän ystävystyi Arnold Schwarzeneggerin kanssa. Columbu voitti Mr. Olympia-tittelin vuosina 1976 ja 1981. Hän oli  myös aikansa vahvimpia miehiä ja piti hallussaan useita voimanoston maailmanennätyksiä. Koulutukseltaan hän on kiropraktiikan tohtori. Hän toimi myös näyttelijä Sylvester Stallonen valmentajana tämän valmistautuessa Rambo-elokuvien rooliinsa.
Columbu esitti cameoroolin tulevaisuudessa toimivana tuhoojarobottina elokuvassa Terminator.
Saavutukset > Kehonrakennus

1968: NABBA Mr. Universe (Most Muscular)
1969: IFBB Mr. Europe (Medium)
1969: NABBA Mr. Universe (Most Muscular)
1969: NABBA Mr. Universe (Short)
1969: IFBB Mr. Universe (Short)
1970: IFBB Mr. Europe (Short & Overall)
1970: AAU Mr. World (Pro Short)
1970: IFBB Mr. World (Short)
1970: IFBB Mr. Universe (Short & Overall)
1971: IFBB Mr. World (Short & Overall)
1974: Mr. Olympia (Lightweight)
1975: Mr. Olympia (Lightweight)
1976: Mr. Olympia (Lightweight & Overall)
1981: Mr. Olympia
Saavutukset > Voimanosto

Champion of Italy
Champion of Germany
Champion of Europe
Saavutukset > Voimanoston ennätykset

Penkkipunnerrus 262,5 kg
Kyykky 297 kg
Maastaveto 340 kg
Kirjallinen tuotanto

Columbu, Franco: The Bodybuilder's Nutrition Book.  McGraw-Hill, 1985.  ISBN 978-0809254576
Kehonrakentaja voittaa.  ((Winning Bodybuilding, 1977) Suomentanut Pertti Salonen)  Helsinki:  Wrange, 1981.  ISBN 951-99298-8-6
Columbu, Franco: Franco Columbu's Complete Book of Bodybuilding.  Contemporary Books, 1983.  ISBN 978-0809259830
Columbu, Franco & Tyler, Richard: Winning Weight Lifting and Powerlifting.  Contemporary Books, 1979.  ISBN 978-0809274284
Columbu, Franco & Fels, George: Coming on Strong.  Contemporary Books, 2001.  ISBN 978-0809275656
Columbu, Franco & Fragomeni, Lydia: The Businessman's Minutes-a-Day Guide to Shaping Up.  Contemporary Books, 1983.  ISBN 978-0809255801
Aiheesta muualla

Franco Columbu Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Italia  Israel  Yhdysvallat  Alankomaat 
Muut:  IdRef
RN Conte Verde

| RN Conte Verde |
| --- | --- |


Aluksen vaiheet
Rakentaja:  Cantiere navale fratelli Orlando, San Rocco, Livorno
Kölinlasku:  2. maaliskuuta 1863
Laskettu vesille:  29. heinäkuuta 1867
Palveluskäyttöön:  joulukuu 1871
Poistui palveluskäytöstä:  1880
Tekniset tiedot
Uppouma:  3 514 t (normaali) 3 866 t (kuormattu)
Pituus:  73,7 m
Leveys:  15,3 m
Syväys:  6,50 m
Koneteho:  1 968 ihp
Nopeus:  11,4 solmua
Miehistöä:  572
Aseistus
Aseistus:  4 × 72 naulan tykkiä 18 × 164 mm tykkiä
RN Conte Verde (ital. Regia Nave Conte Verde) oli Italian kuninkaallisen laivaston vuonna 1867 vesillelaskettu Principe di Carignano -luokan ironclad (panssarifregatti).
Valmistus

Alus tilattiin Livornosta Cantieri navale fratelli Orlandon San Roccoon perustamalta telakalta ja sen köli laskettiin 2. maaliskuuta 1863. Alus laskettiin vesille 29. heinäkuuta 1867 ja se otettiin palvelukseen joulukuussa 1871.
Palvelus

Alus romutettiin vuonna 1880.
Coushattat

Coushattat (suomeksi "valkoinen ruoko") olivat Pohjois-Amerikan nykyisen Alabaman alkuperäisasukkaita. He kuuluivat musgokeiden kieliryhmään ja monet todisteet osoittavat, että vuonna 1539-1543 alueella liikkunut Hernando de Soton tutkimusretkikunta joutui tekemiseen coushattojen kanssa. Ranskalaisen tutkimusmatkailija Robert Cavelier de La Sallen vuonna 1682 tekemän matkan myötä Uuden Ranskan  ensimmäiset kauppiaat levittäytyivät  Meksikonlahden rannalle ja avasivat kauppasuhteensa coushattoihin ja muihin paikallisiin intiaaneihin.
Kun Uuden Ranskan valta päättyi vuonna 1763, coushattat hajaantuivat. Osa siirtyi Louisianaan, osa liittyi Floridan seminoleihin ja loput etsivät asuinpaikan Texasin alueelta, joka tuolloin kuului Espanjalle. Texasissa coushattat tukivat aluksi Espanjaa, mutta Meksikon  saavutettua itsenäisyyden coushattat tarjosivat apuaan Texasiin muuttaneelle Stephen F. Austinin siirtokunnalle. Texasin tasavallan itsenäistymistä vuonna 1836 coushattat tukivat auttamalla anglo-amerikkalaista siviiliväestöä vetäytymään turvaan Generalissimus Santa Annan meksikolaisarmeijan tieltä.   Myöhemmin 1850-luvun aikana coushattat saivat alabamojen kanssa yhteisen reservaatin Texasista.
Louisianaan jäänyt coushattojen kansanosa sai liittovaltion tunnustuksen vuonna 1972. Texasin alabama-coushattat puolestaan saavuttivat virallisen heimon aseman vuonna 1987.
Coop (sveitsiläinen osuustoimintaketju)

| Coop |
| --- | --- |

Yritysmuoto:  osuuskunta
Perustettu:  1969 (edeltäjä Verband Schweizerischer Konsumvereine 1890)
Kotipaikka:  Basel, Sveitsi
Toiminta-alue:  Sveitsi
Toimiala:  vähittäiskauppa, elintarviketeollisuus
Liikevaihto:  29 mrd. CHF (2013)
Henkilöstö:  75 000 (2013)
Infobox OKVirheellinen NIMI-arvo: 
Coop on Sveitsin toiseksi suurin vähittäiskauppayritys Migros’n jälkeen. Ne molemmat ovat osuuskuntamuotoisia. Coopin liikevaihdosta 18 miljardia Sveitsin frangia tuli vuonna 2013 vähittäiskaupasta ja 11 miljardia tukkukaupasta ja elintarviketeollisuudesta. Yritys työllisti noin 75 000 henkilöä.
Coop perustettiin 1969. Sen edeltäjä Verband Schweizerischer Konsumvereine oli perustettu 1890.
Coopin toimintamuotoihin kuuluu päivittäistavaramyymälöiden ohella ravintoloita, rautakauppoja, Mondovino-viinikauppoja, Vitality-apteekkeja, Coop Pronto -jakeluasemaketju sekä coop@home-verkkokauppa.
Kilpailijoita

Coopin pääkilpailija on sitä suurempi osuuskuntamuotoinen ryhmä Migros. Pienempiä kilpailijoita Sveitsin päivittäistavaramarkkinoilla ovat Manor-tavaratalot ja saksalaiset Aldi ja Lidl, jotka tulivat Sveitsiin 2005 ja 2009.
Aiheesta muualla

Kuvia tai muita tiedostoja aiheesta Coop (sveitsiläinen osuustoimintaketju) Wikimedia Commonsissa
Käännös suomeksi
Cornwall (Ontario)

| Cornwall (City of Cornwall) |
| --- | --- |

 lippu:  vaakuna
 Logo
 Cornwall
 Koordinaatit: 45°1′39″N, 74°44′24″W 
Valtio:   Kanada
Provinssi:  Ontario
Perustettu:  1784
Kaupungiksi (town/city):  1834/1945
Hallinto:  
 – Pormestari:  Bob Kilger
Pinta-ala:  
 – Kokonaispinta-ala:  61.52 km²
 – Metropolialue:  508.98 km²
Väkiluku (2006):  45,965
 – Väestötiheys:  747.1 as./km²
 – Metropolialue:  58,485
 – Väestötiheys metropolialue:  114.9 as./km²
Aikavyöhyke:  UTC-5
 – Kesäaika:  UTC-4
Motto::  Pro Patria
 
 Kaupungin kotisivut 
Infobox OKVirheellinen NIMI-arvo: 
Cornwall on 45 965 asukkaan (2006) kaupunki Ontarion provinssin itäosassa Kanadassa. Kaupungin muodostamalla metropolialueella asuu kaikkiaan 58 485 asukasta (2006). Kaupunki sijaitsee Saint Lawrence -joen rannalla, joka toimii myös valtakunnan rajana Kanadan ja Yhdysvaltojen välillä. Cornwallista johtaa joen ylitse Three Nations Crossing -silta, jonka ensimmäinen osa yhdistää kaupungin Cornwallinsaareen ja toinen sieltä Yhdysvaltoihin.
Kaupungin alkuperäinen nimi oli "New Johnstown", mutta se nimettiin uudelleen Cornwallin herttua Yrjön kunniaksi.
Historia

Painostuksen takia Yhdysvalloista paenneet lojalistit perustivat kaupungin.
Kaupungin perustivat New Yorkista ja Uudesta-Englannista kotoisin olleet brittiläiset lojalistit, jotka joutuivat pakenemaan Yhdysvalloista heihin kohdistuvan painostuksen takia. He olivat taistelleet Yhdysvaltain vapaussodassa brittiläisten puolella. Britannian hallitus lahjoitti palstat kiitoksena heidän tuestaan taisteluissa. Kaupunki perustettiin tiettömään erämaahan. Ensimmäiset asukkaat saapuivat alueelle vuonna 1783, ja he raivasivat suuria metsäalueita. Puutavara käytettiin myöhemmin rakennustarpeiksi ja osasta puutavaraa jalostettiin potaskaa ja lipeää, joilla käytiin kauppaa muualle maahan ja jopa Eurooppaan saakka. Elämä kaupungissa oli erittäin hankalaa, sillä kaupunki sijaitsi eristyksissä, ja ensimmäisinä vuosina asukkaat näkivät nälkää.
Brittiläisille uskolliset kaupungin asukkaat nousivat jälleen aseisiin puolustamaan rajaa Yhdysvaltain hyökkäyksiltä, kun vuoden 1812 sota syttyi. Suurin osa taisteluista käytiin läntisessä Kanadassa, mutta kaupunkilaiset osallistuivat Montréaliin kohdistuneen hyökkäyksen torjumiseen ja estivät yhdysvaltalaisia joukkoja käyttämästä Saint Lawrence -jokea joukkojen ja tarvikkeiden kuljetukseen.
Vuonna 1834 Cornwall sai kaupunkioikeudet (town).
Kaupungin väkiluku kasvoi voimakkaasti 1840-luvulta aina 1880-luvun alkuun saakka pääasiassa Saint Lawrence -joen tuottaman vesivoiman ansiosta. Seuraava väestonkasvu koettiin 1920-1930-lukujen aikana, jolloin teollisuusyritykset laajensivat toimintojaan alueella.
7. elokuuta 1933 suuri osa kaupungin keskustaa tuhoutui suuressa tulipalossa. Palon uskotaan saaneen alkunsa lasten tulitikkuleikeistä, ja se levisi nopeasti lähistön rakennuksiin. Paloa sammuttamassa oli kaikkiaan 17 yksikköä Cornwallista, kaksi Montréalista ja yksi Ottawasta. Kaupungin uudelleenrakentaminen osoittautui erittäin vaikeaksi 1930-luvun laman aiheuttamien taloudellisten ongelmien takia.
Corpus vasorum antiquorum Finland

| Corpus vasorum antiquorum Finland |
| --- | --- |
 Teoksen kansi.
Kirjailija:  Leena Pietilä-Castrén (toim.)
Kieli:  englanti
Genre:  antiikintutkimus kokoomateos
Kustantaja:  The Finnish Society of Sciences and Letters (Suomen Tiedeseura)
Julkaistu:  2003

Löydä lisää kirjojaKirjallisuuden teemasivulta
Corpus vasorum antiquorum, Finland, fascicule 1 (myös Corpus vasorum antiquorum Finlandiae I) on suomalaisissa kokoelmissa olevat antiikin aikaiset keramiikkavaasit kokoava teos. Se on osa kansainvälisesti toimitettua kokoomateosta Corpus vasorum antiquorum.
Teoksen on toimittanut Leena Pietilä-Castrén, ja sen toteuttamiseen on osallistunut joukko nuorempia tutkijoita sekä opiskelijoita. Teos on toimitettu englanniksi. Siinä on 143 sivua sekä 91 kuvasivua, joissa on 267 kuvaa.
Teos kokoaa ensimmäistä kertaa yhteen Suomessa olevat antiikin aikaiset vaasit, jotka ovat hajanaisissa ja usein yksityisissä kokoelmissa, joita ei koskaan ole koottu järjestelmällisesti. Teos käsittää Suomessa olevat mykeneläiset, kyproslaiset, kreikkalaiset ja itaaliset vaasit yhdeksästä julkisesta kokoelmasta (muun muassa Kulttuurien museo, Designmuseo, Helsingin yliopisto ja Joensuun taidemuseo) sekä 26 yksityiskokoelmasta.
Kirjallisuutta

Pietilä-Castrén, Leena (toim.): Corpus Vasorum Antiquorum, Finland, fascicule 1.  (Societas Scientiarum Fennica. Contributors: Leena Pietilä-Castrén, Ria Berg, Heini Parko, Anne-Marie Pennonen, Tiina Tuukkanen, Hanne Wikström and Nina Ylikarjula)  Helsinki:  The Finnish Society of Sciences and Letters, 2003.  ISBN 951-653-325-6
Corticiaceae

Corticiaceae on taksonomialtaan vanhentunut, mutta käyttökelpoinen sieniheimo. Siinä on arviolta yli 50 000 tutkittua lajia maailmanlaajuisesti. Käytännössä lajit ja suvut saattavat olla hyvinkin kaukana toisistaan. Luokitustä käytetään etenkin kääpämäisten sienien, jotka eivät kuitenkaan ole varsinaisesti kääpiä, tutkimukseen. Corticiaceae-ryhmä sisältää monia metsän ekologian kannalta merkittäviä lajeja, esimerkkinä orvakat.
Aiheesta muualla

laji.fi / Suomen Lajitietokeskus
| --- | --- |
Taksonitunnisteet:  Wikidata: Q1907113  Wikispecies: Corticiaceae  AusFungi: 60013535  CoL: 8L3  EoL: 5917  EPPO: 1CORTF  FloraBase: 23282  Fungorum: 80648  GBIF: 8461  iNaturalist: 130932  IRMNG: 110404  ITIS: 194405  MycoBank: 80648  NBN: NHMSYS0001479071  NCBI: 5304  NZOR: bea1eb08-c264-422c-aea1-dd1c0296d851  Open Tree of Life: 464881  Plazi: 92CB6862-3B88-1077-16A3-2B73646FC55A  WoRMS: 147623
Michael Cooper

| Michael Cooper |
| --- | --- |

Henkilötiedot
Koko nimi:  Michael Jerome Cooper
Syntynyt: 15. huhtikuuta 1956 (ikä 68) Los Angeles, Kalifornia, Yhdysvallat
Kansalaisuus:   Yhdysvallat
Koripalloilija
Pelipaikka:  Heittävä takamies/Pieni laitahyökkääjä
Pituus:  196 cm
Paino:  77 kg
NBA-varaus:  60. varaus, 1978 Los Angeles Lakers
Pelaajaura
Yliopistojoukkueet
1976–1978:   New Mexicon yliopisto
Seurajoukkueet
1978–1990 1990–1991:   Los Angeles Lakers  Pallacanestro Virtus Roma
Valmennusura
1993–1996 1999–2004 2004–2005 2005–2007 2007–2009 2009–:   Los Angeles Lakers  Los Angeles Sparks  Denver Nuggets  Albuquerque Thunderbirds  Los Angeles Sparks  Etelä-Kalifornian yliopisto
Michael Jerome Cooper (s. 15. huhtikuuta 1956 Los Angeles) on yhdysvaltalainen entinen koripalloilija ja koripallovalmentaja.
Ura

Cooper pelasi yliopistokoripalloa New Mexicon yliopistossa vuosina 1976–1978. Los Angeles Lakers varasi hänet vuoden 1978 NBA:n varaustilaisuudessa 60:ntena pelaajana. Cooper edusti koko NBA-uransa Lakersia. Hän voitti seuran paidassa viisi NBA-mestaruutta, minkä lisäksi hän oli useana vuonna sarjan puolustustähdistössä. Kaudella 1986–1987 Cooper valittiin NBA:n vuoden puolustajaksi. Hänen puolustustaan kehyi muun muassa Larry Bird. Cooper lopetti NBA-uransa vuoden 1990 jälkeen, mutta pelasi Virtus Romassa Serie A:ta kaudella 1990–1991.
Pelaajauransa jälkeen Cooper on toiminut valmentajana. Hän valmensi muun muassa NBA-joukkue Denver Nuggetsia kaudella 2004–2005 neljätoista peliä.
Aiheesta muualla

NBA:n pelaajaprofiili (englanniksi)
Lega Basket Serie A:n pelaajaprofiili (Arkistoitu – Internet Archive) (italiaksi)